

**ELŐTERJESZTÉS**

JÁNOSHALMA VÁROSI ÖNKORMÁNYZAT

KÉPVISELŐ-TESTÜLETÉNEK

2021. február 15-ei Polgármesteri döntéseket megelőző

tanácskozására

**Tárgy: Az önkormányzati képviselők tiszteletdíjáról szóló 18/2014. (XI.21.) rendelet módosítása**

|  |  |
| --- | --- |
| **Előterjesztő:** | Czeller Zoltán polgármester |
| **Előterjesztést készítette:** | Dr. Rennerné dr. Radvánszki Anikó |
| **Az előterjesztés előzetesen egyeztetve:** | Minden érintettel |
| **Törvényességi ellenőrzést végezte:** | Dr. Rennerné dr. Radvánszki Anikó |
| **Bizottsági véleményezésre megkapta:**  | Pénzügyi, Jogi, Ügyrendi BizottságGazdaságfejlesztési és Városüzemeltetési Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:**  | **rendelet**/határozat |
| **A döntéshez szükséges többség:** | egyszerű/**minősített** |
| **A honlapon nyilvánosságra hozható:** | **igen**/nem/részben |
| **Mellékletek:** |  |

Jánoshalma, 2021. február 10.

**Tisztelt Képviselő-testület!**

Magyarország Kormánya a 27/2021. (I.29.) Kormány rendeletben az élet és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében veszélyhelyzetet hirdetett ki. A veszélyhelyzetben a katasztrófavédelemről és a hozzá kapcsolódó törvények módosításáról szóló 2011. évi CXXVIII. törvény 46.§ (4) bekezdését kell alkalmazni, mely szerint veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

A fent hivatkozott jogszabályok, illetve a Belügyminisztérium és a Miniszterelnökség állásfoglalása alapján jelen helyzetben sem a képviselő-testület, sem a bizottságok üléseinek az Mötv. szerinti összehívására nincs lehetőség.

Azonban ebben a helyzetben is kérhető a testület véleménye e-mailben, vagy más módon, de a döntés joga és felelőssége a polgármesteré.

Jánoshalma Városi Önkormányzat 2021. évi költségvetésének előkészítése és egyensúlyban tartása érdekében szükséges az önkormányzat kiadásait felülvizsgálni.

A költségvetés egyik csökkentő tételét jelentheti az önkormányzati képviselők, bizottsági elnökök, szociális tanácsnok és külső bizottsági tagok tiszteletdíjának 50%-kal való csökkentése 2021. március 1. napjától 2021. december 31. napjáig terjedő időszakra.

Az érintettekkel való egyeztetés 2021. február 9. napján lezajlott, ahol valamennyi képviselő egyetértését fejezte ki a tiszteletdíjak csökkentésére irányuló javaslattal kapcsolatban.

A csökkentés elfogadása esetén szükséges a vonatkozó önkormányzati rendelet módosítása.

 **ELŐZETES HATÁSVIZSGÁLATI LAP**

**Jánoshalma Városi Önkormányzat Képviselő-testületének**

**2/2021.(II.16.) rendelete**

**az önkormányzati képviselők tiszteletdíjáról szóló**

**18/2014. (XI. 21.) számú rendelet módosításáról**

(jogalkotásról szóló 2010. évi CXXX. törvény 17.§-a alapján)

A tervezett jogszabály várható következményei, különösen:

1. *Társadalmi, gazdasági, költségvetési hatások*

Pozitív hatás az Önkormányzat költségvetésére.

1. *Környezeti és egészségi hatások*

Nem mérhető hatás

1. *Adminisztratív terheket befolyásoló hatások*

A rendelet elkészítése az adminisztratív terheket nem befolyásolja.

1. *A jogszabály megalkotásának szükségessége, a jogalkotás elmaradásának várható következményei*

Az önkormányzat kiadásait szükséges felülvizsgálni a költségvetés egyensúlyban tartása érdekében.

1. *A jogszabály alkalmazásához szükséges személyi, szervezeti és pénzügyi feltételek*

Nem releváns.

**ÁLTALÁNOS INDOKOLÁS**

Az önkormányzati képviselők tiszteletdíjáról szóló 18/2014. (XI.21.) számú önkormányzati rendelet módosítása szükséges a költségvetés egyensúlyban tartása érdekében.

**RÉSZLETES INDOKOLÁS**

1. § Rendelkezik a társadalmi megbízatású alpolgármestert megillető havi tiszteletdíj mértékéről, továbbá tartalmazza az önkormányzati képviselők, bizottsági elnökök, szociális tanácsnok, a külső bizottsági tagok és a társadalmi megbízatású alpolgármester tiszteletdíjának csökkentését.
2. § A rendelet hatályát állapítja meg.

Jánoshalma, 2021. február 15.

 Dr. Rennerné dr. Radvánszki Anikó

 jegyző